Шандор Тар

Шандор Тар (унгарски: Tar Sándor), (1941, Хајдушамшон, Унгарија - 2005, Дебрецин, Унгарија) бил современ унгарски писател.

 Животопис 
Шандор Тар е роден во 1941 година во Хајдушамшон. Матурирал во инженерското средно училиште во Дебрецин, каде работел во фабриката за медицински инструменти. Од 1991 до 1999 година бил дел од уредувачкиот тим на "Holmi".
Тар умрел во 2005 година во Дебрецин.Сецирање на живо - Антологија на унгарскиот краток расказ. Скопје: Темплум, 2009, стр. 236.

 Творештво 
Шандор Тар е автор на поголем број поетски и прозни дела кои се преведени на повеќе европски јазици: англиски, француски, германски, фински, чешки и руски. Исто така, неговиот расказ "Имаме нешто проживеано" е објавен на македонски јазик во 2009 година како дел на антологијата на унгарскиот краток расказ "Сецирање на живо", во издание на издавачката куќа "Темплум".Сецирање на живо - Антологија на унгарскиот краток расказ. Скопје: Темплум, 2009.

Негови поважни дела се:
 Патничкиот број 6714 (кратки раскази), 1981 година
 Зошто е добро да се биде пајак? (раскази), 1989 година
 Толку беше (раскази), 1993 година
 Сè е многу далеку (роман), 1995 година
 Нашата улица (роман), 1995 година
 Сивиот гулаб (роман), 1996 година
 Нора доаѓа (раскази), 2000 година
 На крајот на географската карта (кратки раскази), 2003 година
 Договор (кратки раскази), 2004 година

 Наводи 

Категорија:Унгарски писатели
Категорија:Родени во 1941 година
Категорија:Починати во 2005 година